**Návrh VZN č. 1/2019**

**O poskytovaní jednorazového príspevku pri narodení dieťaťa**

Obecné zastupiteľstvo v Kučíne v zmysle § 6 ods. 1 a § 11 ods. 4 písm. g) zákona č. 369/1990 Zb. o obecnom riadení v znení neskorších predpisov vydáva toto všeobecne záväzné nariadenie (ďalej len VZN) o poskytovaní jednorazového príspevku pri narodení dieťaťa občanom s trvalým pobytom v obci Kučín.

§ 1

Účel nariadenia

Účelom tohto VZN je stanovenie postupu a základných kritérií pri poskytovaní jednorazového príspevku pri narodení dieťaťa.

§ 2

Príspevok pri narodení dieťaťa

1. Príspevok pri narodení dieťaťa poskytuje obec oprávnenej osobe s trvalým pobytom v obci Kučín uvedenej v ods. 3 na pokrytie výdavkov spojených so zabezpečovaním potrieb dieťaťa.
2. Oprávnená osoba, ktorej sa vypláca príspevok pri narodení dieťaťa je:
   1. matka alebo otec dieťaťa,
   2. matka žijúca v partnerskom vzťahu bez uzatvorenia manželstva,
   3. osamelá matka,
   4. ovdovelá matka alebo otec,
   5. otec dieťaťa, keď dieťa bolo zverené do výchovy otca na základe právoplatného rozhodnutia súdu
   6. iná oprávnená osoba, ktorá prevzala dieťa mladšie ako jeden rok do starostlivosti nahradzujúcej starostlivosť rodičov na základe právoplatného rozhodnutia súdu; ak príspevok nebol predtým vyplatený.
3. Príspevok pri narodení dieťaťa sa poskytne oprávnenej osobe pri splnení nasledovných podmienok:
   1. narodenie dieťaťa a dožitie najmenej 28 dní života,
   2. trvalý pobyt oprávnenej osoby na území obce po narodení dieťaťa,
   3. dieťa po pôrode nebolo zverené do starostlivosti nahrádzajúcej starostlivosť rodičov, alebo dieťaťu nebola nariadená ústavná starostlivosť podľa osobitných predpisov,
4. Výška príspevku pri narodení dieťaťa je vo výške 200,-EUR/1 dieťa oproti podpisu rodiča, kvet a diplom.
5. Príspevok sa použije na: detské oblečenie, hračky, detská výbava, detská drogéria a iné potrebné veci pre dieťa, spolu z čestným prehlásením, že uvedené veci boli zakúpené v prospech dieťaťa.
6. Uvedený nákup je potrebné zdokladovať.
7. Príspevok sa prvykrát použije pre deti narodené v roku 2018 v samostatnom termíne apríl 2019.
8. V roku 2019 bude príspevok vyplácaní 1x ročne a to v mesiaci Júl a od roku 2020 2x ročne a to v termíne Január a Júl.

§ 3

Postup pri schvaľovaní a poskytovaní príspevkov

1. Jednorazové príspevky uvedené v § 2 odst.4 obec Kučín poskytuje automaticky, bez predloženia žiadosti a bez dokladovania výšky príjmu.

2. Príspevok pri narodení dieťaťa je vyplácaný na základe Oznámenia o narodení dieťaťa.

§ 4

Záverečné ustanovenia

1. Toto VZN bolo schválené na zasadnutí OZ v Kučíne, dňa.........
2. VZN č. 1/2019 nadobúda účinnosť ........

Michal Mantič

starosta obce

Vyvesené:

Zvesené:

2